Na temelju članka 48., stavka 3. Zakona o sportu (“Narodne novine” broj 71/06, 150/08, 124/10,124/11 i 86/12) i članka 19. i članka 25. Statuta Zajednica sportova Grada Knina (u daljnjem tekstu Zajednica), raspisuje

**JAVNI POZIV**

**ZA PRIKUPLJANJE PRIJEDLOGA PROGRAMA ZA IZRADU PROGRAMA JAVNIH POTREBA U SPORTU GRADA KNINA U 2017. GODINI**

**I.**

Predmet ovog poziva je prikupljanje pisanih prijedloga programa za izradu Programa javnih potreba u sportu Grada Knina u 2017. godini (dalje kratko: Program javnih potreba).

Zajednica sportova Grada Knina objedinjuje i predlaže, a Grad Knin u propisanoj proceduri donosi Program javnih potreba, zajedno s godišnjim proračunom.

**II.**

Pisani prijedlozi programa za izradu Programa javnih potreba iz točke I. ovoga Poziva imaju se odnositi na sljedeće aktivnosti, poslove i djelatnosti:

* 1. **TRENINZI I NATJECANJA SPORTAŠA**

1. *program sportske škole, (program sportske obuke mladih-početnici)*
2. *programi treninga i natjecanja sportaša mlađih dobnih kategorija,*
3. *program treninga i natjecanja sportaša seniorskog uzrasta,*
   1. **SPORT UČENIKA**
4. *Organizacija i provedba sportskih škola*
5. *Odmorko-aktivnosti vezane za školske praznike*
6. *Natjecanja za osnovne i srednje škole*
   1. **SPORT OSOBA S INVALIDITETOM I OSOBA OŠTEĆENA SLUHA**
      1. *program treninga i natjecanja klubova i društva*
   2. **SPORTSKO REKREACIJSKE AKTIVNOSTI GRAĐANA** 
      1. *provedba sportsko-rekreacijskih aktivnosti građana*
   3. **ORGANIZACIJA MEĐUNARODNIH, TRADICIONALNIH I PRIGODNIH PRIREDBI**
7. *organizacija sportskih priredbi značajnih za promidžbu Grada Knina na državnoj ili međunarodnoj razini kao i na lokalnoj razini*

**III.**

Pravo sudjelovanja na Pozivu imaju sve pravne i fizičke osobe sa sjedištem/prebivalištem u gradu Kninu, a koje temeljem Zakona o sportu (“Narodne novine” broj 71/06, 150/08, 124/10,124/11 i 86/12) mogu obavljati djelatnost sporta i upisane su u registar sportskih djelatnosti kod nadležnog ureda.

**IV.**

Pisani prijedlozi sportskih programa neće se razmatrati ukoliko nisu dostavljeni u roku i na za **to predviđenim obrascima** koji se mogu preuzeti na stranicama Feral-newsa,HUK-neta i facebook stranici Zajednice sportova

Uz obrasce (opći obrazac i obrasci opisa programa i proračuna programa) potrebno je dostaviti:

1. izvadak iz registra - preslika:

* 1. za udruge: izvadak iz Registra udruga Republike Hrvatske ili preslika važećeg Rješenja o upisu u Registar udruga Republike Hrvatske

1. presliku isprave kojom se dokazuje stručna osposobljenost osoba koje će realizirati prijavljeni program (diploma i licenca za trenere)
2. kopija zapisnika sa zadnje sjednice Skupštine kao i potvrdu da udruga djeluje u mandatu
3. presliku obavijesti o upisu u Registar športskih djelatnosti
4. potvrdu o upisu u Registar neprofitnih organizacija (za udruge)
5. potvrda o istinitosti i točnosti podataka

**V.**

Na temelju postojećih kriterija Zajednice sportova Grada Knina povjerenstva će vršiti odabir i utvrđivati prednost ponuđenih prijedloga programa koji će se uvrstiti u prijedlog Programa javnih potreba u sportu za 2017. godinu.

**VI.**

Prijedlozi programa za provedbu Programa javnih potreba u sportu Grada Knina za 2017. godinu dostavljaju se poštom preporučeno ili neposrednom dostavom, zaključno s **31. 12. 2016.** godine.

Prijedlozi programa za JP u sportu Grada Knina za 2017. god. predaju se na adresu:

**Zajednica sportova Grada Knina**

**Zvonimirova 7b ,22 300 Knin**

s napomenom:

**"PONUDA ZA PROVEDBU PROGRAMA JAVNIH POTREBA U SPORTU GRADA KNINA U**

**2017.GODINI“**

Za dodatne informacije obratiti se na telefon 091 338 00 44 .

**VII.**

Sve udruge/osobe čiji programi budu prihvaćeni i uvršteni u Program javnih potreba u 2017. godini o istome će biti obaviješteni pisanim putem te pozvani na izvršenje obveze zaključenja Ugovora.

\_\_\_\_\_\_\_\_\_\_\_\_\_\_\_\_\_\_\_\_\_

Dragan Matić,predsjednik